**Салық есептілігін өзгерту әдісімен кері қайтарып алу тәртібі**

Салық есептілігін толтыру және табыс ету бойынша салықтық міндеттемелері болмаған жағдайда, салық төлеуші салық есептілігін өзгерістер енгізу немесе жою әдісімен қайтарып ала алады. Салық есептілігін толтыру және табыс ету бойынша салық міндеттемелері болған жағдайда, бұл ретте табыс етілген салық есептілігінде мәліметтер көрсетілмеген немесе дұрыс көрсетілмеген жағдайда, салық төлеуші салық есептілігін өзгерту әдісімен кері қайтарып алуға немесе қосымша салық есептілігін жасау жолымен салық есептілігіне өзгерістер мен толықтырулар енгізуге құқылы. Салық есептілігін кері қайтарып алу салық есептілігін кері қайтарып алуға салықтық өтінішті толтыру және "салық төлеушінің кабинеті" веб-қосымшасында, «СТ СЕӨЖ» АЖ немесе «электрондық үкімет» (e-gov) порталында салық есептілігін кері қайтарып алу" сервисінде беру жолымен жүргізіледі.